CONVENIO COLECTIVO DA EMPRESA CESPA, S. A. PARA O PERSOAL ADSCRITO AOS SERVIZOS DE LIMPEZA PÚBLICA E INTERIORES CONTRATADOS CO CONCELLO DE VIGO
XUNTA DE GALICIA — CONSELLERÍA DE TRABALLO E BENESTAR — Servizo de Traballo e Economía Social (Convenios colectivos, 09/02/2018)

Visto o Acordo da Comisión Negociadora polo que se aproba o texto do convenio colectivo para o PERSOAL DO SERVIZO DE LIMPEZA PÚBLICA E INTERIORES CONTRATADOS CO CONCELLO DE PONTEVEDRA, ADSCRITO Á EMPRESA CESPA, SA, subscrito en representación da parte económica, por unha representación da empresa, e da parte social, polos representantes dos traballadores da empresa, en data 30 de marzo do 2017. Primeiro.— Dito Convenio foi presentado na Xefatura Territorial de Vigo en data 26 de abril do 2017. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades á Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Vigo, 23/01/2018.—O Xefe Territorial, Ignacio Rial Santomé Este Convenio Colectivo regulará as relacións laborais da Empresa CESPA, S. A., co seu persoal adscrito aos servizos de Recollida de Lixos, Limpeza Viaria e Limpeza de Edificios e Locais contratados co Concello de Pontevedra. Agás os artigos que expresamente marquen distinta vixencia, este Convenio Colectivo entrará en vigor a partir do 1º de xaneiro de 2016 para o persoal en activo á data do seu asinamento, independentemente da súa publicación no Boletín Oficial da Provincia. A duración do Convenio será de tres anos, é dicir, para o período comprendido entre o 1º de xaneiro de 2.016 e o 31 de decembro de 2.018. Este Convenio considerarase automaticamente denunciado, unha vez terminada a vixencia prevista no punto anterior, sen necesidade de preaviso algún, continuando en vigor mentres non exista texto alternativo que o susbtitúa. O persoal que con anterioridade ao establecemento deste Convenio viñese gozando de condicións máis beneficiosas que as aquí pactadas, conservaras “ad personam”. Constitúese unha comisión paritaria neste Convenio coas funcións que se especifiquen no artigo 6º. A Comisión reunirase unha vez cada dous meses, salvo convocatoria de calquera das partes por causa seria e grave que afecte aos intereses xerais do ámbito do Convenio. A comisión, que será convocada por escrito e polo menos con tres días hábiles de antelación, deberá incluír necesariamente os temas a tratar na orde do día. Serán vogais desta tres representantes dos traballadores/as e tres da Empresa, designados respectivamente polas partes asinantes do Convenio. Será secretario un/unha vogal da Comisión Paritaria, nomeado por cada sesión, tendendo en conta que o cargo recaerá unha vez nos representantes dos traballadores/as e a seguinte nos representantes da Empresa. As funcións da Comisión Paritaria serán as seguintes: a) Interpretación da aplicación da totalidade do Convenio. b) Vixilancia e cumprimento do pactado. c) En caso de discrepancia ambas partes acordan o seu sometemento o AGA, sen prexuízo do dereito fundamental de folga. d) Términos de sometemento o AGA: A Comisión reunirase nun prazo non superior a 3 días hábiles dende o momento de ser convocada e deberá figurar a orde do día. A acta de resolución deberá estar resolta noutro prazo non superior a 10 dias e deberá de contemplar os términos en que non houbo acordo. e) As discrepancias producidas no seo da Comisión Paritaria se solventarán de acordo cos procedementos regulados no Acordo Interprofesional Gallego de solución extraxudicial de conflitos colectivos de Traballo (AGA), incluíndo o sometemento aos sistemas e procedementos de solución extraxudicial de conflitos colectivos establecido no propio seo do AGA. f) Coñecer e informar a falta de acordo ou discrepancias xurdidas nos períodos de consulta previstos nos arts.40, 41, 47 e 51 do E. T., así como as que puideran suscitarse pola non aplicación das condicións de traballo a que se refire o art.82.3 ET. En caso de discrepancia da comisión, solventaranse de acordo cos procedementos de mediación regulados no Acordo sobre Solución Extraxudicial de Conflitos Colectivos de Traballo (AGA). g) O enderezo da comisión mixta paritaria será o seguinte: Rúa Andrés Muruais 8-5º, C. P. 36001 – Pontevedra; T.: 986850225; Fax: 986860596 h) Cantas outras actividades tendan á maior eficacia do convenio ou veñan establecidas no seu texto. A xornada semanal de traballo será de 35 horas efectivas. A xornada efectiva de traballo será de sete horas diarias de luns a venres. Nos servizos recollida de lixo no rural e na reciclase, as horas de inicio de xornada serán as 06.00 e as 13.30 horas, nos centros de traballo de Mourente/Campiño. Nos centros de traballo de Mourente e o Campiño, e de 22.30 a 06.00, na recollida nocturna do lixo. Na limpeza viaria e o mercado, o horario será de 14.00 as 21.30. Na limpeza de interiores o horario será de 15.00 as 22.30. No taller mecánico do Campiño de 07.00 as 14.30. Na limpeza viaria no centro de Alfonso XIII de 6.30 as 14.00. A limpeza viaria toda e de 06.30 a 14.00. Horarios de domingos e festivos: Horario de mañan de 05.00 a 12.30 e o turno de noite, dende as 22.30 as 06.00. O turno de mañan dos sábados de 06.00 as 13.30 e o turno de tarde do mesmo dia de 14.00 as 21.30. Debido a que os servizos de limpeza viaria tamén deben prestarse os sábados, domingos e festivos, os devanditos servizos serán realizados polo persoal contratado para domingos e festivos ou para sábados, domingos e festivos ou a tempo parcial. Malia o especificado no punto anterior, dado que o persoal está afecto a un servizo público de inescusable xestión diaria, a realización do mesmo en sábados, domingos e festivos organizarase de forma que se asegure a súa execución en todo momento. Cada traballador ou traballadora desta quenda, con contrato de 35 hrs en fin de semana, terá dereito ao disfrute dun dia libre, compensatorio por cada festivo traballado a disfrutar de luns a domingo e disfrutarase de forma rotatoria. Se dará un segundo día de descanso por traballar en festivo para os de contrato de fin de semana de 35 horas, que se desfrutará se o servizo o permite, a semana na que se traballe. Se por necesidades do servizo non se puidese esa semana, se desfrutará noutro momento sempre dentro do ano natural. Se non se puidese disfrutar, a empresas abonará 40 euros. Os traballadores/as disporán de media hora para tomar o bocadillo. Os días 24 e 31 de decembro e o día 5 de xaneiro consideraranse para todos os efectos como días non laborables e retribuídos para todo o persoal de recollida de noite. O resto do persoal que traballe efectivamente os días 24 e 31 de decembro e o 5 de xaneiro gozará en compensación de 1 día de libranza retribuída por cada día efectivamente traballado. Os días 24 e 31 de decembro e o 5 de xaneiro, a quenda de tarde sairá unha hora antes. Ademais os días 25 de decembro e 1º de cada ano considéranse como días festivos excepcionais e serán primados a criterio da Empresa como mínimo cun 50% sobre o prezo do día festivo na contía fixada para traballo obrigatorio. O día 3 de novembro, día de San Martiño de Porres, Patrón da actividade, considerarase como día festivo. Cando este día coincida en domingo, pasará ó primeiro mércores seguinte. Respecto dos traballadores/as de fin de semana, acórdase que ningún traballador/a poida realizar dúas quendas no mesmo día respectando os horarios actuais recollidos en convenio. O persoal comprendido neste Convenio gozará dun período anual de vacacións de 31 días naturais, dos cales, polo menos, serán 30 días laborables. Os sábados, seran considerados laborables a estes efectos. O período de goce das vacacións será preferentemente o comprendido entre o 1º de xuño e o 31 de setembro, salvo que Empresa e traballador tomen outro tipo de acordo. Dos 30 días laborables, 7 alomenos se disfrutarán fora do período estival sinalado (de xuño a setembro) o que dará dereito a un día máis de vacacións. Se se desfrutase todo o mes fora do período estival de xeito voluntario, se terá dereito a un día máis de vacacións. Sempre suxeito ás necesidades do servizo. O persoal fixo descontinuo gozaran de 25 días laborais de vacacións. Na Empresa establecerase unha orde rotatoria de preferencia, de tal forma que o traballador/a que un ano foi primeiro á hora e elixir quenda pase a ser último no ano seguinte. O calendario de vacacións exporase nos taboleiros de anuncios da Empresa. O traballador/a coñecerá as datas que lle corresponde gozar das súas vacacións polo menos, dous meses antes do comezo do seu goce. En todo caso, as vacacións non poderán iniciarse en día anterior a festivo. En caso de discrepancia aplicaranse en canto a vacacións os seguintes criterios: a. Solicitude do traballador b. Rotatividade por gremios e categorías c Logo de aplicar os criterios anteriores e en caso de igualdade de condicións, terán preferencia na escolla aquelas persoas con crianzas en idade escolar de PRIMARIA e ESO. d. Preferencia por antigüidade No suposto de que o periodo de vacacións coincida con unha I. T. no ano que correspondan, disfrutaranse no seguinte sempre e cando, non transcorran máis de 18 meses di final do ano en que se orixinan. Non de aplicará este dereito, cando a I. T. leve consigo a xubilación definitiva ou invalidez permanente do traballador ou traballadora. A Empresa determinará o número de traballadores/as e categorías que mensualmente gozará vacacións. Anualmente, no mes do goce efectivo das vacacións, aboarase aos traballadores/as unha bolsa de vacacións polos importes establecidos para cada categoría na táboa salarial anexa a este Convenio (anexo nº 1). O traballador/a, previo aviso e xustificación, poderá ausentarse do traballo, con dereito a remuneración, por algún dos motivos e polo tempo que se indica: a) Dezaoito días naturais en caso de matrimonio. b) Tres días naturais por adopción ou nacemento de fillo dos cales polo menos 2 serán laborables. Se, como consecuencia do parto, concorrese enfermidade grave aumentarase a cinco días. No caso de adopción, será necesaria a presenza real e fidedigna do empregado adoptante na tramitación do correspondente procedemento administrativo. c) Cinco días laborais por falecemento de cónxuxe e fillos. d) Catro días naturais por falecemento de pais ou sogros. e) Dous días por enfermidade grave ou falecemento de parentes ata segundo grao en consanguinidade ou afinidade. Cando con tal motivo o traballador necesite facer un desprazamento para o efecto, o prazo será de catro días. En caso de enfermidade grave ou hospitalización ou intervención cirúrxica, o permiso será de tres días. Este permiso poderá gozarse, ben no momento inmediato seguinte á hospitalización ou á intervención cirúrxica, ou ben, no período de convalecencia pero sempre dentro dos quince días seguintes á data de hospitalización ou de intervención cirúrxica. Se o traballador/a tivese que acompañar a familiar de primeiro grao de consanguinidade ou afinidade enfermo gravemente, co fin de que reciba asistencia médica noutra localidade, previa xustificación a licenza ampliarase ata cinco días naturais. f) Por matrimonio de fillos ou irmáns de consanguinidade e afinidade: g) Un día natural por traslado de domicilio habitual. O día natural pasaría a ser laborable se o cambio de domicilio se producise a distinta localidade. h) Para concorrer a exames finais, liberatorios e demais probas definitivas de aptitude e avaliación de centros oficiais durante os días da súa celebración, non excedendo en conxunto de dez días ao ano. En todas as quendas. i) Para deberes de carácter público e persoal, así como para consulta médica. A Empresa concederá aos seus traballadores permiso retribuído polo tempo necesario co fin de que estes poidan cumprir cos seus deberes de carácter público e persoal (renovación do DNI, solicitude ou renovación do carné de conducir, etc.). Enténdese que este permiso será concedido cando o horario dos centros nos que deba ser realizada a correspondente xestión coincida coa xornada laboral do traballador/a. O traballador/a cando vaia asistir a consulta médica deberá poñelo en coñecemento da empresa e traer o xustificante correspondente da devandita asistencia, comprometéndose o produtor se é posible á terminación do distrito asignado. j) Un día por falecemento de tíos ou sobriños, de consanguinidade ou afinidade, para asistencia ao enterro. k) Todos os traballadores/as gozarán sete días por asuntos propios. El persoal fixo descontinuo gozará os mesmos días de asuntos propios establecidos para o persoal a tempo completo. O goce terá lugar sempre que non coincidan máis do 20% de empregados na mesma quenda de traballo; porén, as partes establecerán os criterios máis concretos sobre o goce. l) Se aumenta en un día máis o permiso de paternidade legalmente establecido. m) Se aumenta en un día máis o permiso de lactancia legalmente establecido. Para efectos das licenzas establecidas neste artigo, as parellas de feito terán o mesmo tratamento que os matrimonios civís ou eclesiásticos. Deberá xustificarse a dita situación mediante Certificado de Convivencia ou Documento acreditativo similar. Para a vixencia do convenio páctanse os seguintes aumentos salariais: Todos os conceptos salariais e económicos han revisarse nas porcentaxes de aumento concertadas neste Convenio. Para efectos do seu aboamento, e dado que o incremento non se coñecerá ata o mes de xaneiro do ano seguinte (no ano 2018 o IPC do 2017), as partes reuniranse no mes devandito mes, unha vez coñecido o IPC, para asinar as táboas salariais correspondentes a cada un dos anos de vixencia do convenio. En aplicación dos termos previstos no parágrafo anterior, establécese a seguinte táboa salarial por categorías: cadro nº 1, anexo I a este convenio. Así mesmo, en cadro nº 1, anexo I a este convenio, recóllense a táboa salarial e o resto de conceptos económicos pactados. As retribucións pactadas neste Convenio compensarán e absorberán todas as existentes no momento da súa entrada en vigor, calquera que sexa a súa natureza ou orixe das mesmas. A antigüidade será consolidada e pagada conforme á do Sector, é dicir, tres bienios do 5% e posteriores quinquenios do 7%. Comezarase a aboar desde día 1º de xaneiro do ano en que se cumpran os bienios ou quinquenios de que se traten. A acumulación dos incrementos por antigüidade non poderá supor en ningún caso máis: * do 10% aos 5 anos * do 25% aos 15 anos * do 40% aos 20 anos * do 60% como máximo aos 25 anos Establécese un Plus de penosidade que consiste no 25% do salario base. O devandito Plus será percibido por todos os traballadores/as da empresa durante os doce meses do ano. Establécese un Plus de nocturnidade que consiste no 30% do salario base. O devandito plus pagarase os doce meses do ano. Todo o persoal afecto a este Convenio percibirá as seguintes gratificacións extraordinarias: Gratificación de Verán ou Xullo, gratificación de Nadal e gratificación de Beneficios. Establécense as seguintes datas límite de pagamento destas gratificacións: * Gratificacións do Verán ou xullo: 15 de xullo * Gratificacións do Nadal: 15 de decembro * Gratificación de Beneficios: 15 de abril As citadas gratificacións extraordinarias serán equivalentes cada unha delas a 30 días de salario base máis antigüidade. As situacións de incapacidade temporal non afectarán ás pagas extraordinarias e non se devengarán no caso de ausencias inxustificadas. Procurarase efectuar as horas extraordinarias mínimas indispensables, e, en todo caso, cos límites que determina o Estatuto dos Traballadores. Empresario e traballadores/as a través da súa representación legal poderán pactar que as horas extras se aboen na contía determinada na lexislación laboral vixente, ou se compensen por tempo de descanso, de acordo co previsto na lexislación vixente. O valor da hora extraordinaria en ningún caso será inferior a valor da hora ordinaria calculada sen incluír o concepto de antigüidade. Establécese un Plus de Transporte de 96,24 euros mensuais para cada un dos traballadores da Empresa. Establécese un Plus de Distancia mensual de 42,61 euros para todo o persoal que diariamente teña que desprazarse á nave; o devandito plus percibirase tamén polo persoal que presta servizos no vertedoiro, sendo obxecto de revisión nos termos establecidos no artigo 10 deste Convenio (cadro 1º, anexo I). Establécese unha axuda de custo de 53,33 euros diarios e unha media axuda de custo de 26,66 euros diarios, sendo obxecto de revisión nos termos establecidos no artigo 10 deste Convenio (cadro 1º, anexo I). A devandita achega queda establecida na cantidade de 89,00 euros mensuais para aqueles traballadores/as que teñan ao seu cargo familiares discapacitados psíquicos ou físicos, sendo obxecto de revisión nos termos establecidos no artigo 10 deste Convenio (cadro 1º, anexo I). A partir do mes seguinte ao asinamento deste Convenio colectivo establécense unhas indemnizacións de 13.922,25 euros por falecemento e 24.507,79 euros, en caso de invalidez, ambas as continxencias derivadas de accidente laboral e de 11.563,52 euros, se a invalidez deriva de accidente non laboral. Anualmente, en vixencia do convenio, aplicaranse os respectivos incrementos establecidos nas táboas salariais. Por falecemento dalgún/nha traballador/a en activo, a Empresa que estea prestando servizos aboará ao cónxuxe ou fillos, para axuda do enterro, unha única cantidade de 691,18 euros. Para efectos do regulado no presente artigo concertarase a póliza de seguros correspondente. Anualmente, en vixencia do convenio, aplicaranse os respectivos incrementos establecidos nas táboas salariais. Crearase un fondo para empréstitos persoais. Ao devandito fondo pode recorrer calquera traballador/a cunha antigüidade mínima de seis meses sen que en ningún momento os empréstitos solicitados e concedidos poidan superar as contías que para cada ano se determinan, sendo devoltos ao fondo nun período máximo de 12 meses salvo que fose previsible a finalización da relación laboral con anterioridade. Os empréstitos pendentes de adxudicar por se ter cuberto o máximo establecido iranse entregando cando reposto o fondo haxa cantidade suficiente para o seu outorgamento. A orde de concesión de empréstitos será o fixado polo Comité de Empresa, procurándose (salvo casos excepcionais) que entre a amortización dun empréstito e a concesión dun novo transcorran como mínimo seis meses. Os intereses a aplicar, non seran superiores o 0.5 % anual. O importe máximos de empréstitos e fondo serán os seguintes: Concepto / Importe Empréstito: 1.947,92 Fondo: 8.776,99 O prazo de tramitación será de 4 días. A cada traballador/a que teña fillos en PRIMARIA /ESO aboaráselle unha cantidade anual de 66,23 euros en concepto de Axuda de estudos, sendo obxecto de revisión nos termos establecidos no artigo 10 deste Convenio (cadro 1º, anexo I). A devandita cantidade farase efectiva coa nómina do mes de setembro ou outubro, previa xustificación. Establecerase un sistema de puntos para a entrega da roupa según anexo XX adxunto Durante a vixencia deste convenio, entregaráse unha uniformidade completa unha vez o ano, según os acordos en esta materia tomados entre a Representación Legal dos Traballadores e a Empresa. Aqueles traballadores/as que se lles rompa ou deteriore calquera das prendas da uniformidade, se lles entregará outra nova, previa entrega da rota ou deteriorada. A Empresa e o Comité pactaran o calendario de entrega para todos aqueles postos que señan necesario cambiar o uniforme por causa de deterioro ou desgaste. O material será entregado en cada centro de traballo pola Empresa. Antes da entrega da roupa se dará audiencia aos delegados de prevención, que emitirá a súa opinión. Nas entregas de roupa a empresa e o os delegados de prevención quedarán unha mostra das pezas dadas aos traballadores, a fin de comprobarse en posteriores entregas que non diminúe a calidade. A empresa utilizará a súa mostra para modelo a provedores ao solicitar ofertas económicas e os delegados de prevención para comprobar que estes non incumpriron o pedido. No caso de que por circunstancias do mercado ou mandato do cliente houbese que variar o modelo, ou a cor, ou calquera outra característica dalgunha peza (cambios dunhas pezas por outras, etc.), a Empresa entregará á Representación Legal dos Traballadores a nova mostra, a fin de que se comprobe que non diminúe a calidade na peza substituída. A Empresa informará aos seus provedores de vestiario, na súa carta de pedido, que a Representación Legal dos Traballadores vixiará o cumprimento das características do vestiario de traballo. Todo o anterior, sen menoscabo do cumprimento da lexislación sobre Saúde Laboral. Co fin de que o traballador/a coñeza os datos relativos á súa afiliación e cotización ao réxime xeral da Seguridade Social, a empresa obrígase ao seguinte: a) Facilitar copia do parte de alta en Seguridade Social aos traballadores dentro dos primeiros oito días do seu ingreso. b) Publicación dos modelos TC1 e TC2 correspondentes ás cotizacións do último mes. Así mesmo, mostrarase no taboleiro de anuncios copia da póliza coa entidade aseguradora sobre os riscos previstos no artigo 20. Será obrigatoria a existencia de taboleiros de anuncios nos que se fixarán as comunicacións da empresa, así como as comunicacións dos traballadores e a información sindical. Comité de Seguridade e Saúde Laboral: a) Composición: Estará constituído polo empresario ou quen o represente, un técnico cualificado na materia e catro representantes dos traballadores/as. b) Funcións: Serán as seguintes: 1) Promover a observancia das disposicións vixentes en materia de Seguridade e Saúde Laboral.2) Estudar e promover as medidas oportunas na orde da prevención dos riscos profesionais, protección da vida, integridade física, saúde e benestar dos traballadores/as.3) Solicitar a colaboración dos gabinetes provinciais de seguridade e hixiene e institucións públicas, dedicadas a estas funcións na implantación ou inspección de medidas de protección no centro de traballo, dándose traslado aos compoñentes do comité de Seguridade e Saúde Laboral, dos informes que puidesen elevar a estes organismos.4) Ser informado pola Dirección da Empresa das medidas concretas que se previron para o centro de traballo en materia de Seguridade e Saúde Laboral, tendo facultade o comité, por iniciativa propia, de propor as adecuacións ou modificacións pertinentes ao plan de seguridade.5) O comité de Seguridade e Saúde Laboral poderá paralizar unha ou varias unidades de traballo no suposto de risco para os traballadores/as, debéndoo poñer de inmediato en coñecemento dos servizos técnicos de seguridade da empresa.6) O Comité de Seguridade e Saúde Laboral deberá levar unha estatística sinxela das medidas adoptadas, accidentes, ordes de seguridade dadas e requirimento aos traballadores/as resistentes á adopción de medidas de protección.7) A información resultante darase a coñecer a todo o persoal mediante a súa inserción nos taboleiros de anuncios. c) Actividade: O Comité de Seguridade e Saúde Laboral reunirase unha vez ao mes en horas de traballo. As reunións extraordinarias faranse por razóns de urxencia e fóra das horas de traballo. Os membros do comité disporán de 7 horas mensuais, co límite de 2 horas nun mesmo día, para que de xeito habitual e efectiva comprobe o cumprimento das medidas de seguridade individuais e o estado das colectivas. Todo o anterior, sen menoscabo do cumprimento do establecido na lexislación de Seguridade e Saúde no Traballo. A Empresa efectuará os recoñecementos médicos específicos necesarios dentro da disciplina relativa á vixilancia da saúde, coa participación dos delegados/as de prevención e, de acordo coas estipulacións establecidas na Lei de Prevención de Riscos Laborais e Real Decreto 39/1997, do 17 de xaneiro. Os resultados dos recoñecementos médicos deben ser entregados aos traballadores no prazo de sete días a partir da recepción dos mesmos pola empresa, data que deberá acreditarse. O calendario de asistencia aos recoñecimentos, seran consensuados con o Comité de Empresa. a) A Empresa respectará o dereito dos traballadores/as a sindicarse e non poderá suxeitar o emprego dun traballador/a á condición de que non se afilie ou renuncia á súa afiliación sindical. b) A Empresa non poderá despedir a un traballador/a nin prexudicalo de calquera outra forma por mor da súa afiliación ou actividade sindical. c) A Empresa recoñece o dereito dos traballadores/as afiliados a un sindicato a celebrar reunións, recadar cotas e distribuír información sindical fóra de horas de traballo. d) O crédito de horas sindicais retribuídas, poderán ser acumuladas mensualmente entre os distintos membros do Comité de Empresa, nun ou varios/as dos seus compoñentes, sen pasar o máximo total de 21 horas mes, podendo quedar relevado ou relevados/as do seu traballo sen prexuízo da súa remuneración e os seus dereitos laborais. Caso de optarse pola acumulación entre os distintos membros do Comité de Empresa, deberase comunicar coa antelación suficiente que non será inferior a dous días. e) O persoal terá un permiso retribuído para a celebración de cinco asembleas anuais, desde as 20:00 a 23:30 horas. f) A empresa respectará a legalidade vixente en materia de acumulación de horas sindicais, conforme ao cal os cargos sindicais poderán acumular as devanditas horas entre si segundo teñan por conveniente. g) Computarase como tempo efectivo de traballo as horas dedicadas á negociación ou revisión do Convenio Colectivo. h) O comité ou delegación terá dereito a recibir información, polo menos anualmente, sobre a aplicación na empresa do dereito de igualdade de trato e de oportunidades entre mulleres e homes, segundo o disposto no art.64.3 do E. T. A excedencia poderá ser voluntaria ou forzosa. A forzosa, que dará dereito a conservación do posto de traballo e do cómputo de antigüidade da súa vixencia, concederase pola elección ou designación dun cargo público que imposibilite a asistencia ao traballo. O reintegro deberá ser solicitado dentro do mes seguinte ao cesamento no cargo público. O traballador/a, con polo menos unha antigüidade na empresa dun ano, ten dereito a excedencia voluntaria por un prazo non menor a catro meses e maior a cinco anos. Este dereito só poderá ser exercido outra vez polo mesmo traballador se transcorreron catro anos desde o final da anterior excedencia. Os traballadores/as terán dereito a un período de excedencia non superior a tres anos para atender ao coidado de cada fillo, a contar desde a data de nacemento deste. Os sucesivos fillos darán dereito a un novo período de excedencia que, se é o caso, porá fin ao que viñese gozando. Cando o pai e a nai traballen, só un deles poderá exercer este dereito. Terán dereito á situación de excedencia na empresa os traballadores/as que exerzan funcións sindicais de ámbito provincial ou superior, mentres dure o exercicio do seu cargo representativo. A Empresa porá un reloxo de parede que servirá de orientación ao persoal. O local-vestiario permanecerá aberto durante 15 minutos máis tarde da hora de entrada. Todo aquel produtor/a que chegue no intervalo de 15 minutos apuntados no apartado anterior comezará a traballar unha hora máis tarde da hora de entrada e serán obxecto dunha hora de desconto comprometéndose a deixar o distrito que se lle asigne terminado. O establecido anteriormente terá lugar cando se cometa falta de puntualidade superior a unha cada dous meses. A Empresa informará ao Comité de Empresa das Sancións que se impoñan aos traballadores/as, así como dos motivos destas e da súa cualificación con arranxo á lexislación vixente. Esta información ao Comité de Empresa será anterior á comunicación de sanción ao traballador/a afectado. Non se poderá impor sancións que consistan na redución do período de vacacións ou minoración dos dereitos ao descanso de traballador ou multa de haber. En caso de que o traballador ou traballadora seña afiliado ou afiliada a un sindicato deberá ser, obrigatoriamente comunicado ao sindicato correspendente nos casos de faltas graves ou moi graves. A empresa, deberá ser coñecedora desta circunstancia. A petición dos traballadores/as sancionados, o Comité de Empresa facilitará a este, caso de ser posible e en reunión ao efecto, información suplementaria co fin de chegar a un coñecemento máis obxectivo dos feitos. Os traballadores/as que cumpran a idade de 64 anos e demais requisitos esixidos poderán acollerse á xubilación segundo determina o R. D. 119485, e a este efecto as empresas obríganse a contratar simultaneamente no lugar do xubilado outro traballador, sempre de acordo coa lexislación vixente.1. Conforme ao R. Dto.1131 de 2002, e RDL/ 5/2013, que se refire a Prestacións, Contrato a tempo parcial e Xubilacións Parciais e ao abeiro do disposto nos artigos 166.2º do R. D. Lexislativo 1/994 do 20 de xuño e 12.6º do Estatuto dos Traballadores, recoñécese aos traballadores incluídos dentro do ámbito de aplicación do presente acordo, o dereito subxectivo a optar por xubilarse a tempo parcial, a partir da idade mínima que legalmente se atope establecida por norma legal vixente e antes de alcanzar os 65, concertando paralelamente coa empresa unha redución da súa xornada habitual de traballo.2. Poderán acceder á xubilación parcial os traballadores/as que, tendo dereito conforme á actual lexislación á xubilación total, reúnan así mesmo as condicións xerais esixidas para ter dereito á pensión contributiva de xubilación da Seguridade Social. A devandita acreditación efectuarase presentando ante a empresa certificado orixinal de vida laboral xunto co escrito do interesado dirixido á Empresa solicitando acollerse á xubilación anticipada parcial, cunha antelación de polo menos, tres meses á data prevista para a xubilación. Ademais será necesario que, ao momento do inicio da situación de xubilación parcial, o interesado non se atope en ningunha das causas de suspensión do contrato de traballo prevista na lexislación vixente.3. A porcentaxe en que se poderá solicitar a xubilación parcial será como máximo o 85%, manténdose a prestación laboral do traballador/a ao servizo da Empresa como mínimo no 15% restante da xornada. Malia o anterior, mediante acordo entre a empresa e o traballador poderán establecerse porcentaxes distintas, sempre que se respecten as porcentaxes máximo e mínimo fixados anteriormente.4. A devandita relación laboral instrumentarase mediante a subscrición dun contrato a tempo parcial e por escrito en modelo oficial. A prestación laboral, descanso e vacacións realizarase o primeiro ano de xubilación na quenda habitual, salvo pacto en contrario, entre a empresa e o traballador.5. O contrato de traballo a tempo parcial subscrito co traballador/a parcialmente xubilado terá unha duración igual á que, no momento da súa celebración, lle reste a aquel para alcanzar a idade de 65 anos, momento en que se extinguirá o devandito contrato, debendo pasar de modo forzoso o devandito traballador á situación de xubilación total.6. O salario a aboar en contraprestación polo traballo será o correspondente á xornada efectivamente realizada e aboarase á finalización de cada un dos meses nos que se traballan, liquidándose no último período mensual.7. A empresa celebrará simultaneamente un contrato de substitución cun traballador ou traballadora, co obxecto de substituír como mínimo a xornada de traballo que deixa vacante o traballador ou traballadora que se xubila parcialmente. A duración do contrato será igual á do tempo que lle falte ao traballador substituído para alcanzar a idade de 65 anos, salvo que o traballador substituído cesase con anterioridade ao servizo da empresa por calquera causa; nese caso extinguirase igualmente o contrato de traballo do relevista. Todos os recibos que teñan carácter de liquidacións se asinarán en presenza dun membro do Comité ou Asesor/a Sindical. Estes recibos asinaranse de conformidade co modelo anexo a este Convenio. No devandito documento constará o nome e a sinatura do membro do Comité ou Asesor/a Sindical. A petición da central sindical correspondente e previa conformidade por escrito do afiliado/a, a Empresa encargarase da recadación da cota mediante o desconto en nómina e o seu ingreso na conta bancaria que a central determine. O persoal fixo de xornada completa gozará xeralmente os seus días de descanso en domingos e festivos, salvo que por falta de persoal voluntario para traballar nos devanditos días non se puidese garantir o servizo; nese caso deberá prestarse forzosamente polos traballadores/as designados ao efecto, con día de libranza compensatorio e retribución salarial dun plus funcional polo seu cambio de día de libranza, non devengando estas retribucións os traballadores/as de noite que fagan a súa recollida o sábado de madrugada. O persoal de luns a venres, que traballen domingos e festivos, a sua xornada sera de 5 horas O persoal voluntario inscribirase en listaxe ao efecto, prestando servizo en orde estritamente rotativa, sen discriminación, cun máximo de 4 voluntarios por cada domingo ou festivo en xeral, salvo que exista coincidencia de dous días consecutivos non laborables, ou datas de especial significado, ou que non haxa suficientes voluntarios para atender o servizo que se precisa; nese caso terán que traballar os designados/as pola Empresa e por ser forzoso a retribución citada polo cambio de día de libranza terá un incremento engadido. Para ese efecto, os importes serán: A Empresa disporá dunha póliza de responsabilidade civil que cubra os posibles riscos producidos a terceiras persoas no exercicio da actividade habitual desenvolvida que é a de recollida de lixos, limpeza viaria, limpeza de interiores e eliminación de residuos. Para casos especiais non cubertos pola póliza crearase unha comisión representada por tres membros do Comité, un de cada central sindical representada, e un representante da Empresa. A devandita Comisión estudará os casos especiais e emitirá un informe vinculante. Na situación de Incapacidade Temporal derivada de accidente de traballo ou enfermidade profesional, a Empresa complementará ata o 100% do salario base, antigüidade, nocturnidade e plus de perigo desde o primeiro día do parte de baixa. Para os casos de I. T. derivada de enfermidade común ou accidente non laboral, a Empresa complementará ata o 100% do salario base, antigüidade, toxicidade e nocturnidade, a partir do primeiro día do inicio da baixa. Co fin de mellorar as situacións e estados de Incapacidade Temporal, a Empresa mediante servizos médicos poderá verificar o estado de enfermidade e accidente do empregado, para o que deberá acudir aos recoñecementos médicos aos que sexa citado. Naqueles supostos en que a Empresa denuncie posibles irregularidades nas situacións de I. T. poderá deixar de aboar este complemento, sempre que exista acordo maioritario nunha comisión formada ao efecto por dous representantes da Empresa e dos traballadores, quedando fixado no importe mínimo que marca a lei. O persoal en situación de I. T. por enfermidade común será atendido en centros médicos da cidade de Pontevedra. Todo o persoal contratado que esgote o período máximo legal establecido pasará a ser fixo no persoal laboral da Empresa. Os/as traballadores/as que a Empresa incorpora dentro dos fixos/as descontinuos/as, o día 1º de setembro para realizar limpezas de choque, serán rotados/as, sempre que dispoñan de medios de transporte propios para realizar o traballo que a Empresa ten asignado, quedando obrigados/as a realizar o traballo que a Empresa lles asigne. Se por necesidades organizativas do servizo a Empresa considera necesario a cobertura de vacantes, terán preferencia a ocupar as mesmas os/as traballadores/as fixos/as descontinuos/as. Establécese para o persoal que traballe en domingos e festivos uns dereitos de preferencia, tanto para o traslado a quenda ordinaria de luns a venres como para a contratación a tempo completo. Os contratos de aprendizaxe e formación non poderán tere unha duración superior a dous anos nin inferior a seis meses. Superado o tempo de formación as persoas pasarán a ser fixas. A mesma persoa non poderá ter máis dun contrato de formación inda que sexa para actividades distintas. As retribucións salariais serán as do convenio colectivo existente. A empresa comprométese a realizar de forma paulatina as melloras necesarias co fin de evitar desperfectos no material de limpeza e nos camións de Recollida de Lixos. O material ou os produtos de limpeza utilizados na limpeza de colexios públicos serán fornecidos pola Empresa en cada centro de traballo. No caso de que se produza a retirada do carné de conducir, por resolución administrativa a un traballador que conduza un vehículo a motor que requira o devandito permiso, a empresa comprométese a facilitarlle un posto de traballo na mesma quenda, o máis idóneo de acordo coa súa categoría profesional, percibindo as retribucións salariais correspondentes ao novo posto. Este beneficio non terá efecto cando a causa da retirada do carné de conducir fose embriaguez e consumo de drogas. Sobre a base da responsabilidade empresarial nas condicións materiais, organización das rutas e servizos, ou as incidencias nos percorridos, en caso de discrepancia na atribución de responsabilidades en caso de expedientes de infracción de tráfico, estarase á solución que se dea pola Comisión Paritaria. Establécense os seguintes grupos profesionais: Créase a categoría de peón especializado/a ou peón maquinista que percibirá o salario da categoría de peón máis o plus de distancia por desprazamento á nave. Habilitarase un sistema para a cobertura de traslados a quendas e prazas vacantes baseado nos seguintes principios xerais: Primeiro criterio: antigüidade na empresa e idoneidade para o posto. Segundo criterio: antigüidade na empresa e idoneidade para o posto. Tercer criterio: decisión da empresa e idoneidade para o posto. As vacantes que se produzan cubriranse nun prazo máximo de 30 días desde que estas se produzan e serán cubertas segundo dispón o Convenio Colectivo e a redacción definitiva do AGA.1.—Familias con todos os seus membros en paro e sen ingresos 2.—Prioridade as cargas familiares 3.—O ámbito xeográfico será o da actividade da empresa ou do Convenio Colectivo de Empresa 4.—A creación desta Bolsa de Emprego, realizarase coa colaboración dos Servizos Sociais do Concello de Pontevedra.5.—Todos os datos relativos a situación de desemprego, cargas familiares e ingresos económicos serán debidamente acreditados con as certificacións correspondentes.6.—A relación de persoal pertencente a esta Bolsa de Emprego, será administrada conxuntamente pola Empresa e o Comité de Empresa durante o tempo da súa vixencia.7.—Estes criterios, serán de aplicación, sempre e cando se dea a idoneidade para ocupar o posto de traballo en que se produce a vacante. Acórdase un prazo de 6 meses para actualizar o Plano de Igualdade existente na empresa e unha vez, actualizado este, a Comisión de Igualdade levará a efectos as medidas propostas. Nos supostos de nacemento de fillo, adopción ou acollemento de acordo co disposto no artigo 45.1. d) do ET, a lactancia do menor ata que este cumpra nove meses, os traballadores terán dereito a unha hora de ausencia ó traballo, que poderán dividir en dúas fraccións. A duración do permiso se incrementará proporcionalmente nos casos de parto, adopción ou acollemento múltiples. Quen exerza este dereito, pola súa vontade, poderá substituílo por unha redución da súa xornada en media hora coa mesma finalidade, ou acumulalo en xornadas completas nos termos previstos na negociación colectiva o no acordo a que chegue ca empresa respectando, no seu caso, o establecido en aquela. Se poderá acumular o período de lactancia. Este permiso constitúe un dereito individual dos traballadores, homes ou mulleres, pero só poderá ser exercido por un dos proxenitores no caso de que ambos traballen. As/os traballadoras/es por lactación dun fillo menor de nove meses, terán dereito a unha hora de ausencia do traballo, que poderán dividir en dúas fraccións. A muller e o home pola súa vontade poderá substituír este dereito por unha redución de xornada normal en media hora coa mesma finalidade. Este permiso poderá ser gozado indistintamente pola nai ou polo pai no caso que traballen ambos. As traballadoras/es poderán optar por acollerse ao réxime anteriormente descrito por este motivo, ou acumular o permiso de maternidade, o finalizar o mesmo, un período de 20 días naturais, que, en caso de acollerse a esta posibilidade, gozaranse inmediatamente despois da baixa maternal-paternal na súa totalidade A concreción horaria e a determinación do período de desfrute do permiso de lactación e da redución de xornada, corresponderá a/o taballadora/or, dentro da súa xornada ordinaria. Quen por razóns de garda legal teña ao seu coidado directo algún menor de 12 anos ou discapacitado físico, psíquico ou sensorial, que non desempeñe unha actividade retribuída, terá dereito a unha redución de xornada de traballo, coa diminución proporcional do salario, entre polo menos un oitavo e un máximo da metade da duración da mesma. Ate que o menor cumpra os doce anos a traballadora/or terá dereito a unha redución de xornada nos mesmos termos temporais e salariais que a garda legal. Terá o mesmo dereito quen precise encargarse do coidado directo dun familiar ata o segundo grao de consanguinidade ou afinidade, quen por razóns de idade, accidente ou por enfermidade grave non poda valerse por si mesmo e que non desenvolva actividade retribuída algunha Para asegurar a igualdade de trato e oportunidades entre home e mulleres as partes afectadas por este Convenio colectivo, fixan os seguintes obxectivos: 1. Eliminación de calquera desigualdade no seo da Empresa entre mulleres e homes, para o que se pretende establecer medidas de acción positiva que permitan superar as actitudes e estereotipos sociais existentes sobre as mulleres, garantindo a igualdade nas condicións de partida.2. Eliminar todos aqueles obstáculos (discriminacións directas e indirectas) que poidan impedir ou dificultar ás mulleres acceder a determinados postos de traballo nas mesmas condicións que os homes (postos de responsabilidade, categorías profesionais.), así como a eliminación de barreiras que poidan causar discriminación salarial.3. Dar oportunidade ás mulleres para que se poidan situar nun plano de igualdade real respecto dos homes.4. Establecer medidas que garantan a dignidade persoal e profesional de mulleres e homes. Para conseguir os obxectivos apuntados crearase un Comisión de Igualdade de Oportunidades desenvolvéndose a continuación: Comisión de Igualdade de Oportunidades, coa participación dos interlocutores sociais, co seguinte cometido: a) Participación na elaboración do plan de igualdade e realizar o seguimento correspondente do mesmo, detectando e corrixindo as diferentes situacións de discriminación que se estean producindo, realizando para iso un diagnóstico inicial da realidade da Empresa, que sirva de punto de referencia para establecer o posterior seguimento e comparación de situacións deste. b) Habilitar o procedemento adecuado para recibir información sobre posibles tratos discriminatorios. c) Identificar ámbitos prioritarios de actuación. d) Promover a implantación de accións positivas que fagan desaparecer as discriminacións encubertas( en materia de acceso ao emprego, promoción, formación, retribución, condicións de traballo, conciliación da vida familiar e laboral, saúde). e) Promover accións formativas e de sensibilización que animen ao persoal a participar na igualdade de oportunidades. f) Intervención nas situacións de conflito que poidan exporse por casos de discriminación. g) Proporcionar información ao persoal en relación con formación, promoción, vacantes, postos de nova creación, iniciativas. h) Habilitar procedementos de intervención interno ante o acoso sexual, e casos de discriminación. Darase a coñecer a todo o persoal a realización do plan de igualdade. Así mesmo levarase a cabo a publicación de folletos divulgativos sobre igualdade de oportunidades onde se detallen os dereitos laborais e xurídicos do persoal. Co fin de contribuír e garantir o principio de estabilidade no emprego, a absorción do persoal entre os que se sucedan, mediante calquera das modalidades de contratación de xestión de servizos públicos, contratos de arrendamento de servizos ou doutro tipo, nunha concreta actividade das reguladas no ámbito funcional deste Convenio, levarase a cabo nos termos indicados no presente artigo e seguintes. En diante, o termo “contrata” engloba con carácter xenérico calquera modalidade de contratación, tanto pública como privada, e identifica unha concreta actividade que pasa a ser desempeñada por unha determinada empresa, sociedade ou organismo público. A) En todos os supostos de finalización, perda, rescisión, cesión ou rescate dunha contrata, así como respecto de calquera outra figura ou modalidade que supoña a substitución entre entidades, persoas físicas ou xurídicas que leven a cabo a actividade de que se trate, os traballadores/as da empresa saínte pasarán a adscribirse á nova empresa ou entidade pública que vaia realizar o servizo, respectando esta os dereitos e obrigacións que disfruten na empresa substituída. Producirase a mencionada subrogación de persoal sempre que se dea algún dos seguintes supostos: 1.—Traballadores/as en activo que realicen o seu traballo na contrata cunha antigüidade mínima dos catro últimos meses anteriores á finalización efectiva do servizo, sexa cal for a modalidade do seu contrato de traballo, con independencia de que, con anterioridade ao citado período de catro meses, traballase con anterioridade noutra contrata.2.—Traballadores/as, con dereito a reserva de posto de traballo, que no momento da finalización efectiva da contrata teñan unha antigüidade mínima de catro meses na mesma e estean enfermos, accidentados, en excedencia, vacacións, permiso, descanso maternal, servizo militar ou situacións análogas.3.—Traballadores/as con contrato de interinidade que substitúan a algún dos traballadores mencionados no apartado segundo, con independencia da súa antigüidade e mentres dure o seu contrato.4.—Traballadores/as de novo ingreso que por esixencia do cliente se incorporaron á contrata de servizos públicos como consecuencia dunha ampliación, nos catro meses anteriores á finalización daquela.5.—Traballadores/as que substitúan a outros que se xubilen, tendo cumprido 64 anos dentro dos catro últimos meses anteriores á finalización efectiva da contrata e teñan unha antigüidade mínima na mesma dos catro meses anteriores á xubilación, sempre que esta estea pactada en convenio colectivo estatutario de ámbito inferior, en virtude do R. D. 1.194/85, de 17 do xullo. B) Todos os supostos anteriormente contemplados deberán acreditarse fidedignamente e documentalmente pola empresa ou entidade pública saínte á entrante, mediante os documentos que se detallan seguidamente e no prazo de 10 días hábiles contados desde o momento en que, ben a empresa entrante, ou a saínte, comunique fidedignamente á outra empresa o cambio na adxudicación do servizo. Os documentos que a empresa saínte deberá facilitar á empresa entrante serán os seguintes: O incumprimento das obrigacións entre empresas non afectará á subrogación do persoal. C) Os traballadores/as que non gozasen das súas vacacións regulamentarias ao producirse a subrogación gozaranas coa nova adxudicataria do servizo, que só aboará a parte proporcional do período que a ela corresponda, xa que o aboamento do outro período corresponde ao anterior adxudicatario, que deberá efectualo na correspondente liquidación. D) A aplicación deste artigo será de obrigado cumprimento polas partes a que vincula: empresa ou entidade pública ou privada cesante, nova adxudicataria, cliente e traballador/a. Se o cliente rescindise a contrata a unha empresa por deixar de prestar o servizo, ou realizalo en por si, operará a subrogación para o propio cliente nos termos sinalados neste artigo. As partes asinantes deste Convenio acordan que o contido da derrogada Ordenanza Laboral do Sector (limpeza pública, regas, recollida de lixo e rede de sumidoiros) se siga aplicando, ata que unha vez estudado o Acordo Marco do Sector (ou convenio xeral de limpeza pública), publicado no B. O. E. nº 58 do 7 de marzo de 1996, poida ser estudado pola comisión paritaria e incorporado caso de estimalo a este Convenio colectivo. Establecese a creación dun plus de calidade, vinculado á finalización, dentro da xornada ordinaria, dos traballos encomendados, xa sexan finalización de percorridos, rutas, traballos, etc. Dito plus non será descontado, baixo ningún concepto, en caso de que no sen finalicen os traballos por causa de forza maior, motivos alleos ó traballador tales coma: exemplos: avarías en vehículos, inclemencias meteorolóxicas, obras na zona de prestación do servizo, servizo de retirada de vehículos (grúas), excesiva carga de traballo inesperada, etc., e calquera incidencia da que o traballador/a non resulte ser o responsable directo. Quedará establecido para o ano 2016 en 406,40 anuais, o cal se abonará en 12 mensualidades de 33,87 euros mes. No ano 2017 o seu importe será de 415,34 euros anuais, o cal se abonará en 12 mensualidades de 34,61 euros. No ano 2018 se incrementará nas mesmas porcentaxes que o resto de conceptos. O/a traballador/a vítima de violencia de xénero, para facer efectiva a súa protección ou o seu dereito á asistencia social integral, terá dereito a: Adopción de xornada reducida ou horario flexíbel. Preferencia na solicitude de traslado para ocupar un posto de categoría equivalente en calquera praza vacante doutros centros de traballo, con dereito a reserva do seu antigo posto durante 6 meses. Posibilidade de suspender o contrato de traballo por 6 meses, extensíbeis ata 18 meses. Posibilidade de extinguir o seu contrato de traballo, con prestación de desemprego, nos termos previstos na Lei Xeral da Seguridade Social. As ausencias ou faltas de puntualidade motivadas pola situación física ou psicolóxica derivada da violencia de xénero consideraranse xustificadas, cando así o determinen os servizos sociais de atención ou servizos de saúde. Nestes casos poderán flexibilizarse os criterios de concesión de empréstitos ao persoal para atender situacións de necesidade. O principio de igualdade de trato entre mulleres e homes supón a ausencia de toda discriminación, directa ou indirecta, por razón de sexo, e, nomeadamente as derivadas da maternidade, a asunción de obrigas familiares e co estado civil. A discriminación directa por razón de sexo é a situación na que se atopa unha persoa que sexa, fose ou puidese ser tratada, en atención o seu sexo, de xeito menos favorábel que outra en situación comparábel. A discriminación indirecta por razón de sexo é a situación na que unha disposición, criterio ou práctica aparentemente neutros pon a persoas dun sexo en desvantaxe particular con respecto a persoas do outro, agás que a dita disposición, criterio ou práctica poidan xustificarse obxectivamente en atención a unha finalidade lexítima e que os medios para alcanzar a devandita finalidades sexan necesarios e adecuados. Acoso sexual é calquera comportamento, verbal ou físico, de natureza sexual que teña propósito ou produza o efecto de atentar contra a dignidade dunha persoa, en particular cando se crea un entorno intimidatorio, degradante ou ofensivo. Protección da traballadora embarazada ou en período de lactación: na vixilancia da saúde debe terse en conta, en especial, os riscos que poden afectar as traballadoras en situación de embarazo, parto recente ou lactación natural. Cando unha traballadora poña en coñecemento da empresa a súa situación de preñez haberá que realizar unha revisión da avaliación de riscos. Si existe un posíbel risco para a seguridade e saúde ou unha posíbel repercusión sobre o embarazo ou a lactación das traballadoras ou para o seu fillo/a, o/a empresario/a adoptará as medidas precisas para evitar a exposición ao devandito risco, adaptando as condicións ou o tempo de trabalo da traballadora afectada. Estas medidas incluirán a non realización de traballo nocturno ou a quendas, o cambio de quenda, a prohibición de traballo penoso ou perigoso ou o cambio de a un posto de traballo exento de risco. Se o cambio de posto de traballo non resulta técnica ou obxectivamente posíbel, declararase o paso da traballadora afectada a situación de suspensión por risco durante o embarazo ou durante o período de lactación, durante o período necesario para a protección da súa seguridade e saúde, ou a do seu fillo/a e mentres persista a imposibilidade de reincorporarse ao seu posto anterior ou a outro compatíbel co seu estado. Este Convenio Colectivo de ámbito empresarial foi negociado entre os representantes da empresa, Jorge A. Pérez Castillo, Javier David García y Manuel Polledo Cerdeiriña e os representantes dos traballadores, Manuel Iglesias Pazos, Juan Carlos Corredoira Barral, Javier Dapena Varela, Roberto García Fariña, José Ángel Casas Penas, Constante Peón Pereira, Rosa Luisa El Houchni Gesteira, Sonia Elizabet Ennaji Zabarte e Marlene Elizabeth Lesniewski Fernandez de la Peña, todo eles membros do Comité de Empresa. Foron asesores da parte social, en todas ou parte das sesións negociadoras, Luis Hilario Aizpeolea Losua, Blanca Gloria Berdonces Bausach. A Comisión Negociadora constituíuse válida e debidamente en todas as súas sesións e as partes recoñecéronse mutuamente a representación con que actuaron e a capacidade suficiente para o outorgamento dos acordos neste Convenio. ENTREGA DE UNIFORMIDADE SEGÚN ACTA DE ACORDO COMITÉ SALUD LABORAL DE FECHA 6 DE XUÑO DE 2013. ENTREGA DE UNIFORMIDADE NO MES DE MAIO Valoración POR PUNTOS de cada prenda.152Puntos 35 Puntos ENTREGA DE UNIFORMIDADE SEGÚN ACTA DE ACORDO COMITÉ SALUD LABORAL DE FECHA 6 DE XUÑO DE 2013. ENTREGA DE UNIFORMIDADE NO MES DE OUTUBRO Valoración POR PUNTOS de cada prenda.102 Puntos 24 Puntos